Správa zo zahraničnej pracovnej cesty

1.	Účastníci ZPC:

Titul, meno a priezvisko:	Mgr. Eva Masárová	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	riaditeľka odboru	
Znalosť jazykov:	Aj, Rj 
	
Titul, meno a priezvisko:	Mgr. Martin Pokorný  	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava  pracovník na dohodu	
Pracovné zaradenie:	pracovník na dohodu  	
Znalosť jazykov:	Aj,  

Titul, meno a priezvisko:	Mgr. Darina Repaská	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava 	
Pracovné zaradenie:	pracovník na dohodu	
Znalosť jazykov:	Aj, Rj 

Titul, meno a priezvisko:	Mgr. Marta Hanečáková	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava 	
Pracovné zaradenie:	pracovník na dohodu	
Znalosť jazykov:	Aj, Rj,		
			
Titul, meno a priezvisko:	Mgr. Dagmar Bellová		
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava 		
Pracovné zaradenie:
Znalosť jazykov:	pracovník na dohodu
Aj
		
Titul, meno a priezvisko:	Ing. Lívia Klimentová		
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava 		
Znalosť jazykov:	Aj
		
Titul, meno a priezvisko:	Mgr. Matúš Ferenčík		
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava 		
Pracovné zaradenie:	pracovník na dohodu		
Znalosť jazykov:	Aj		

Titul, meno a priezvisko:	Mgr. Monika Štibraná		
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava 		
Pracovné zaradenie:
Znalosť jazykov:	pracovník na dohodu
Aj
		
Titul, meno a priezvisko:	Ing. Martina Barancová		
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava 		
Pracovné zaradenie:	pracovník na dohodu		
Znalosť jazykov:	Aj

		
2.	Zahraničná pracovná cesta:

Štát:	Srbská republika	
Mesto:	Rtanj	
Vykonaná v doch:	11.05. – 15. 05. 2012 	
Prijímajúca organizácia:	Ministerstvo mládeže a športu Srbskej republiky	
Účel cesty:	Študijná návšteva vyplývajúca z Dohody o spolupráci medzi MŠVVaŠ SR a MMaŠ SrR 

3.	Rámcový program pobytu:

 11.05. 2012	Belehrad, prehliadka mesta, zoznámenie sa s členmi delegácie – z rôznych miest Slovenska (miestna časť Bratislava Rača, Zvolen, Stará Ľubovňa, Trstená, Rožňava), predstavenie svojej organizácie

	
12.05. 2012

13.05. 2012

14.05.2012

15.05.2012

	Predstavenie zúčastnených organizácií zo Slovenska, Srbska, Bosny a Hercegoviny. Ciele organizácie, činnosť, možnosti pre spoluprácu. 

Mládežnícka politika Srbska (strategický rámec činnosti  s dôrazom na zamestnanosť mladých ľudí), mládežnícka politika Slovenska (strategický rámec činnosti  s dôrazom na zamestnanosť mladých ľudí), prezentácia dobrých príkladov práce s mládežou z Bosny a Hercegoviny 

 Práca v dvoch pracovných skupinách, na tému spolupráce, návrhy spolupráce  
Spoločná diskusia

Návšteva podnikateľského inkubátora a kancelárie mládeže v Kruševaci, popoludní odlet do Bratislavy

4.	Stručný priebeh rokovaní

V dňoch 11.05. -15.05. 2012 sa uskutočnila výmenná študijná návšteva vyplývajúca z Dohody o  spolupráci medzi MŠVVaŠ SR a MMaŠ SrR v oblasti práce s mládežou. Témou študijnej návštevy bola zamestnanosť mladých ľudí, prepojenie miestnych, regionálnych samospráv, škôl, miestnych podnikateľov  a súkromného sektora. 

11.05. 2012 
Prvý deň si slovenskí participanti pozreli Belehrad, večer sa stretli s predstaviteľmi oboch ministerstiev, predstavili sa a boli oboznámení s programom študijnej návštevy.

12.05. 2012

Ráno  preprava slovenskej delegácie na miesto konania študijnej návštevy, vzájomné predstavenie sa participantov všetkých troch krajín a postupne prezentácie národných politík mládeže so zameraním na podporu  zamestnanosti mladých ( zodpovednosť, úlohy štátnych, verejných a neziskových inštitúcií v oblasti práce s mládežou)  a príklady dobrej praxe:
Srbsko – prezentácia budovania mládežníckej politiky v Srbsku, vytvorenie samostatného ministerstva, ktoré zriadilo mládežnícke kancelárie na úrovni samospráv. Každá samospráva má svoj akčný plán, prostredníctvom ktorého si stanovuje ciele a následne vyvíja aktivity.   Budovanie národného centra kariérneho poradenstva.

13.05. 2012

Slovensko – prezentácia strategického dokumentu Európa 2020, ktorý ovplyvňuje politiku mládeže na Slovensku, predstavenie projektu Komprax ako nástroja na získavanie kompetencií pre budúce povolanie, zameranom na vzdelávanie mladých lídrov, mládežníckych vedúcich  a pracovníkov s mládežou cez akreditované programy neformálneho vzdelávania.  
Príklady dobrej praxe okrem Kompraxu - cvičné firmy, Mladí podnikatelia Slovenska.

Bosna a Hercegovina
Program Mládežnícka banka – nadácia Mozaik ( od r.2008) , ktorá poskytuje financie mládežníckym iniciatívam  (vzdelávanie a financie pre aktivity mládežníckych neformálnych skupín), 
Sociálne centrum Sarajevo – sociálny podnik, spoločné priestory na svojpomocné podnikanie viacerých mladých kreatívnych ľudí. 

14.05. 2012

V dvoch pracovných skupinách zástupcovi všetkých troch krajín pracovali na návrhoch spolupráce v nasledovných oblastiach:
-	výmena mladých dobrovoľníkov na získavanie soft skills, výmena dobrovoľníkov prostredníctvom programu Mládež v akcii
-	organizovanie paralelných spoločných informačných kampaní
-	výmena príkladov dobrej praxe medzi mladými živnostníkmi
-	výmena profesných skúseností -job shadowing
-	vytvorenie sociálnych podnikov
-	spoločné sieťovanie (cez  internetový portál, obchodnú komoru, študijné návštevy)
-	vypracovanie komparatívnej štúdie ekonomického a sociálneho rozvoja
-	vytvoriť partnerstvá medzi mestami
-	vytvoriť virtuálne firmy
-	zorganizovať dni srbskej kultúry na Slovensku a naopak
-	vzájomne sa pravidelne informovať o dianí v krajine
-	vytvoriť spoločné akčné plány
-	organizovanie workshopov, konferencií
V druhej časti práce v skupinách sa pracovalo na príprave konkrétnych projektov: 
1. Vytvorenie portálu pre podnikateľov v cestovnom ruchu, ktorí dokážu ponúkať aktivity na trávenie voľného času počas dovolenky (rafting, výroba korbáčikov, vyhliadková plavba...)
2. Podpora mladých nezamestnaných v oblasti cestovného ruchu s cieľom aktivizovať mladých absolventov škôl s efektívnejším prepojením nástrojov podpory zamestnávania a vzdelávania cez vytvorenie partnerstiev na regionálnej úrovni a rozvojom bilaterálnej spolupráce.

15.05.2012 

V dopoludňajších hodinách návšteva Business inkubátora v Kruševaci – diskusia k vytvoreniu možnosti pre spoluprácu, využitie možností v rámci úradov práce, rodiny a sociálnych vecí,  pre implementáciu na lokálnej úrovni.
 
5.Odporúčané závery

Vytvorenie priestoru (konferencia, medzinárodné školenie,..) na výmenu získaných poznatkov ohľadne podnikania mladých ľudí v obidvoch zúčastnených krajinách a zároveň vytvoriť podporný systém pre mladých podnikateľov. Mládežnícke kancelárie v Srbsku úspešne rozbehli vlastné iniciatívy na podporu mladých podnikateľov. Spomínali však že mladým začínajúcim podnikateľom chýba hlavne podpora, ktorá by im pomohla úspešnejšie zvládnuť „podnikateľské začiatky“. Na Slovensku existujú skupiny mladých podnikateľov, neziskové organizácie ( Mladí podnikatelia Slovenska) a ďalšie neformálne skupiny, ktoré poskytujú podporné programy pre začínajúcich podnikateľov, alebo im umožňujú stretávanie s úspešnými podnikateľmi, ktorým sa podarilo úspešne rozbehnúť vlastné podnikanie.
Navrhujeme vytvoriť slovenskú a srbskú skupinu mladých, ktorí sa chystajú začať vlastné podnikanie a v spolupráci už s existujúcimi programami (Rozbehni sa!, Mladí podnikatelia Slovenska, Connect Coworking,...) vytvoriť podporu pre tieto dve skupiny mladých. Projekty v obidvoch krajinách by mohli koordinovať dobrovoľníci vyslaný cez EDS (V Srbsku slovenský dobrovoľník na Slovensku srbský dobrovoľník – prípadne dvaja dobrovoľníci z každej krajiny). Do projektu by sme mohli prizvať aj účastníkov z Bosny a Hercegovina.
Prelinkovať v súvislosti so zamestnanosťou verejnú správu, samosprávy, podnikateľský sektor a neziskovky venujúce sa téme zamestnanosti. Zároveň sa spojiť so vzdelávacími inštitúciami na všetkých stupňoch vzdelávania. Otvoriť živú diskusiu v rámci teritória Slovenskej republiky na tému zamestnanosť obyvateľov vo veku do 30 rokov. Podnietiť samosprávy aby si budovali systematicky svoj podnikateľský sektor v rámci svojho teritória aj prostredníctvom podnikateľských inkubátorov, ktorých majoritná akcia by patrila práve obciam alebo mestským častiam. Zaviesť ako národný projekt anglické titulky do slovenských TV.
6.  Prehľad prinesenej dokumentácie
Dokumentácia zo stretnutia je uložená na OMKP MŠVVaŠ SR. 

7.   Prínos ZPC
 
Veľkým prínosom bolo objasnenie, akým spôsobom sa Srbsko „stará o svoju mládež“.  Vytvorenie vlastného ministerstva, ktoré vyvíja aktivity pre mladých a snaží sa systematicky riešiť ich aktuálne potreby je skutočne inšpirujúce.
ZPC obohatila účastníkov o nový pohľad na fungovanie mladých ľudí v oblasti zamestnávania a zamestnanosti. Výrazná podpora mladých ľudí a ich zainteresovanosť bola v navštívených oblastiach citeľná. Inšpiratívny je trend zriaďovania podnikateľských inkubátorov s plnou účasťou samosprávy.

8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Účastníci budú informovať svojich kolegov o situácií  a prehľade kariérneho poradenstva v SR a Srbsku a možnostiach medzirezortnej a bilaterálnej spolupráce pri podpore regionálnej zamestnanosti  a aktivizácie mladých ľudí.
Súhlasia so zverejnením správy na internete.

Dátum: 21.06. 2012

Správu vypracovala z podkladov účastníkov : Eva Masárová 

Správu schválil:

Ing. Vladimír Belovič, poverený zastupovaním GRS SĎVM